অতিরিক্ত ঝাল! তরকারি ফেলে দিচ্ছেন? এই টিপসেই কমিয়ে ফেলুন ঝাল

ওয়েব ডেস্ক: বাড়িতে বন্ধুরা আসবে। প্ল্যান রয়েছে বাড়িতেই কিছু ভাল-মন্দ রেঁধে খাওয়ানোর। মাছ-মাংস সবই রেখেছেন তালিকায়। মাংস কষার (Meat Cooking) সময়ে একে একে সব মশলা (Spices) যোগ করছেন। এমন সময়ে ভুলবশত এক খাবলা লাল লঙ্কার গুঁড়ো (Red Chili Powder) মাংসে পড়ে গেল! যাহ্‌! অতিরিক্ত ঝালে যে চোখ থেকে জল ঝরবে বন্ধুদের। না না! বাড়িতে ডেকে মাংস খাইয়ে বন্ধুদের কাঁদাতে হবে না! বেশ কিছু কিচেন হ্যাকেই (Kitchen Hack) ওই মাংসই হয়ে উঠবে সুস্বাদু ও রসনাদার। ঝাল মাংস ফেলে দেবেন না। ঘরোয়া টুকিটাকি কিছু উপকরণ মিশিয়েই মাংস করে তুলুন আরও টেস্টি। কোন কোন উপকরণ পারে রান্নার ঝাল কমাতে? রইল তালিকা।

১. ঘরোয়া টিপসেই হেঁশেল চলে বাঙালির। বেশি ঝাল হয়ে গেলে গ্রেভি জাতীয় রান্নায় অল্প দুধ, দই বা ফ্রিজে ফ্রেসক্রিম থাকলে মিশিয়ে নিতে পারেন। চিনির থেকেও দুন্ধ জাতীয় জিনিসে ঝাল বেশি কমে।

আরও পড়ুন: পুজোয় ‘এগ চিজ বলে’ সারুন অতিথি আপ্যায়ন

২. রান্নায় অতিরিক্ত ঝাল কমাতে আলু ম্যাজিক দেখায়। তরি তরকারির অতিরিক্ত ঝাল টেনে নেয় আলু। একটা আলু ভাল করে কেটে খোসা ছড়িয়ে ২-৩ টুকরো (কাঁচা) রান্নায় দিয়ে মিশিয়ে কয়েক মিনিট ফুটিয়ে নিতে পারেন। ঝাল দ্রুত গায়েব হবে।

৩. রান্নায় অতিরিক্ত ঝাল কমাতে বেশি করে টম্যাটো বা পেঁয়াজ যোগ করতে পারেন।

৪. রান্নায় অতিরিক্ত ঝাল কমাতে ভরসা রাখতে পারেন নারকেলে। কুড়ো হোক বা নারকেলের দুধ, সামান্য মিশিয়ে দিলেই রান্নার ঝাল শোষণ করে নেয় নারকেল।
দেখুন অন্য খবর

The post অতিরিক্ত ঝাল! তরকারি ফেলে দিচ্ছেন? এই টিপসেই কমিয়ে ফেলুন ঝাল first appeared on KolkataTV.

The post অতিরিক্ত ঝাল! তরকারি ফেলে দিচ্ছেন? এই টিপসেই কমিয়ে ফেলুন ঝাল appeared first on KolkataTV.